আইনি নোটিশ পাঠানো হল অনুষ্কা শর্মা ও বিরাট কোহলিকে। নোটিশ পাঠালেন আরহান সিংহ নামে এক অভিনেতা।
কিছুদিন আগে এক ব্যক্তি গাড়ি থেকে রাস্তায় আবর্জনা ছুড়ে ফেলছিলেন বলে তাঁকে এক হাত নেন অনুষ্কা। আর সেই দৃশ্যের ভিডিও রেকর্ড করে সোশ্যাল মিডিয়ায় ছেড়ে দেন বিরাট। গাড়িতে বসা আরহান সিংহের ছবিও ভিডিওতে ছিল। আর এতেই সমস্যার  সূত্রপাত। 
এক সর্বভারতীয় সংবাদমাধ্যমের প্রতিবেদন থেকে জানা গিয়েছে, সোশ্যাল মিডিয়ায় ওই ব্যক্তির ছবি প্রকাশ করার জন্যই আইনি নোটিশ পাঠানো হয়েছে বিরুষ্কাকে। 

এই বিষয়ে অন্যান্য খবর

রেগে আগুন অনুষ্কা! রণং দেহি স্ত্রীর ভিডিও করলেন বিরাট 


এক সংবাদমাধ্যমের কাছে পার্টটাইম অভিনেতা আরহান সিংহ জনিয়েছেন, ‘‘আমার আইনি পরামর্শদাতা মিস্টার কোহলি ও মিসেস শর্মাকে আইনি নোটিশ পাঠিয়েছেন। এবার ওঁদের উত্তর দেওয়ার পালা। তাই কোনও মন্তব্য করার আগে সেই উত্তরের অপেক্ষা করা উচিত।’’ 
 

Saw these people throwing garbage on the road & pulled them up rightfully. Travelling in a luxury car and brains gone for a toss. These people will keep our country clean? Yeah right! If you see something wrong happening like this, do the same & spread awareness. @AnushkaSharma pic.twitter.com/p8flrmcnba
— Virat Kohli (@imVkohli) June 16, 2018

প্রসঙ্গত, ভিডিওতে দেখা গিয়েছিল যে, আরহান সিংহের গাড়িটি ছিল অনুষ্কা ও বিরাটের গাড়ির পাশেই। তিনি রাস্তায় আবর্জনা ফেলছিলেন বলে বিরুষ্কার অভিযোগ। তাই গাড়ি থেকেই অনুষ্কা চেঁচিয়ে বলেন, ‘‘রাস্তায় কেন নোংরা ফেলছেন?’’ এই ভিডিওই বিরাট ফেসবুকে পোস্ট করেন। ভাইরাল হয়ে যায় সেই ভিডিও। 
সোশ্যাল মিডিয়ায় সেই ভিডিও দেখে ভাবমূর্তি নষ্ট করার অভিযোগে আরহান বিরুষ্কাকে আইনি চিঠি পাঠানোর সিদ্ধান্ত নেন আরহান সিংহ।  এর পরে আরহান একটি সোশ্যাল মিডিয়া পোস্টে লেখেন, ‘‘অনুষ্কা রাস্তার পাগলের মতো চেঁচাচ্ছিলেন।’’ ভিডিও পোস্ট করার জন্য বিরাটের মানসিকতা নিয়েও প্রশ্ন তোলেন তিনি।